La Regidoria de Cultura fa un balanç positiu dels actes celebrats per la festivitat del 9 d'Octubre
13 d’octubre 2021

![Imagen 1](/media/0see3q4p/90-c-balance-9-doctubre-05.jpg)![Imagen 2](/media/obdlxst2/90-c-balance-9-doctubre-07.jpg)

![Imagen sin texto alternativo.](/es-va/Actualidad/PublishingImages/Octubre 2021/90 C Balance 9 dOctubre 04.jpg)  
  
Després de la festivitat del 9 d'Octubre i tots els actes celebrats amb motiu del Dia de la Comunitat Valenciana, des de la Regidoria de Cultura s'ha fet un balanç positiu de totes les efemèrides, pel que fa a la tornada a la normalitat dels esdeveniments després de la desaparició d'algunes de les restriccions, encara que sí que s'han seguit tots els protocols de seguretat pertinents per la situació actual i la normativa vigent.

  

La regidora de Cultura, Asun Moll, ha indicat que **«ha sigut el primer cap de setmana que no hem tingut limitacions i s'ha demostrat la quantitat d'activitat que hi ha en esta ciutat, i les ganes que teníem tots de tirar cap avant»**. A més a més, segons ha dit, també s'han celebrat festivitats relacionades amb la Mare de Déu del Pilar, la Mare de Déu del Remei, la Mare de Déu de Begoña i altres actes organitzats per les associacions falleres, així com la celebració del 15 aniversari de la Diabòlica de Morvedre, entre altres.

  

![Imagen sin texto alternativo.](/es-va/Actualidad/PublishingImages/Octubre 2021/90 C Balance 9 dOctubre 01.jpg)  
  

En este sentit, dins el programa del 9 d'Octubre s'han celebrat una gran varietat d'activitats com les mascletades, correfocs, l'acte institucional de lliurament de medalles, danses valencianes, actuacions de música i representacions de teatre al carrer, entre moltes altres.

  

![Imagen sin texto alternativo.](/es-va/Actualidad/PublishingImages/Octubre 2021/90 C Balance 9 dOctubre 03.jpg)  
  

Asun Moll ha destacat que, respecte al comportament del públic, ha sigut **«fantàstic, tenia ganes d'eixir al carrer i així ho ha fet»**. A més a més, ha explicat que **«ha sigut molta gent»** la que ha visitat el municipi durant estos dies, **«malgrat no tindre Mercat Medieval, i jo crec que han pogut gaudir també de tots eixos espectacles que s'han fet al carrer»**.

  

Respecte a la situació actual provocada per la Covid-19, la regidora de Cultura ha destacat que **«ja hem perdut eixa normativa tan restrictiva. No hem de perdre la responsabilitat per a poder continuar però si que tenim tots i totes ganes d'esta normalitat real i de tornar a fer eixa explosió cultural, que hi ha a la nostra ciutat i esperem que ja no pare»**.

  

![Imagen sin texto alternativo.](/es-va/Actualidad/PublishingImages/Octubre 2021/90 C Balance 9 dOctubre 08.jpg)  
  

Així mateix, Asun Moll ha agraït a les associacions culturals i festives del municipi el seu treball, **«perquè són les que fan possible que continue la cultura i des de l'Ajuntament de Sagunt no podem fer més que donar suport a eixa cultura i és el que crec que ha sigut este cap de setmana, una explosió d'activitat al carrer, participativa i cultural»**.

  

![Imagen sin texto alternativo.](/es-va/Actualidad/PublishingImages/Octubre 2021/90 C Balance 9 dOctubre 06.jpg)  

  

![Imagen sin texto alternativo.](/es-va/Actualidad/PublishingImages/Octubre 2021/90 C Balance 9 dOctubre 02.jpg)  
  
  

​

*   [](http://www.facebook.com/sharer.php?u=https://aytosagunto.es/va/actualitat/la-regidoria-de-cultura-fa-un-balanc-positiu-dels-actes-celebrats-per-la-festivitat-del-9-d-octubre/ "Facebook")
*   [](http://twitter.com/share?url=https://aytosagunto.es/va/actualitat/la-regidoria-de-cultura-fa-un-balanc-positiu-dels-actes-celebrats-per-la-festivitat-del-9-d-octubre/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-regidoria-de-cultura-fa-un-balanc-positiu-dels-actes-celebrats-per-la-festivitat-del-9-d-octubre/ "Linked In")
*   [](mailto:?body=https://aytosagunto.es/va/actualitat/la-regidoria-de-cultura-fa-un-balanc-positiu-dels-actes-celebrats-per-la-festivitat-del-9-d-octubre/)